laion/Wikipedia-Exotic huggingface dataset:
শ্রুতি কোতোয়াল

শ্রুতি কোতোয়াল (জন্ম ২রা ডিসেম্বর ১৯৯১) একজন ভারতীয় আইস স্পিড স্কেটার। তিনি দেশের প্রথম পেশাদার মহিলা আইস স্কেটার। শ্রুতি ভারতের মহারাষ্ট্রের পুনেতে জন্মগ্রহণ করেন এবং বড় হয়ে ওঠেন। তিনি পুনের ফার্গুসন কলেজ থেকে নিজের শিক্ষা সমাপ্ত করেন। যখন তিনি সাত বছর বয়সী ছিলেন তখন তিনি রোলার-স্কেটিং শুরু করেন এবং এই খেলায় জাতীয় স্বর্ণপদক অর্জন করেন, পরে তিনি আইস-স্কেটিং ক্রীড়ায় চলে যান। ২০১১ সালে দক্ষিণ এশিয়া চ্যাম্পিয়নশিপে তিনি ৫০০ মিটার, ১০০০ মিটার এবং ১৫০০ মিটার বিভাগে স্বর্ণপদক অর্জন করেন। পরের বছর, ২০১২ সালে, তিনি ইন্টারন্যাশনাল স্কেটিং ইউনিয়ন থেকে একটি বৃত্তি পান। এই বৃত্তির ফলে তিনি কানাডীয় স্কেটার জেরেমি ওয়াদারস্পুনের অধীনে স্পিড স্কেটিং প্রশিক্ষণের জন্য জার্মানিতে ভ্রমণ করতে সক্ষম হন। ২০১৭ সালে তিনি এশিয়ান শীতকালীন গেমসে ভারতের প্রতিনিধিত্ব করেছিলেন। ২০১৪ সালে তিনি ৫০০ মিটার স্পিড স্কেটিং ইভেন্টে জাতীয় রেকর্ড ভেঙেছিলেন। তিনি ভারতীয় জাতীয় আইস-স্কেটিং চ্যাম্পিয়নশিপ থেকে ৫টি স্বর্ণপদক এবং জাতীয় শীতকালীন গেমস থেকে একটি ব্রোঞ্জ পদক অর্জন করেছেন। ২০২২ সালের অ্যামকাপ শুরু হওয়ার মাত্র দু সপ্তাহ আগে তিনি ৫০০ মিটার দৌড়ে ৪২.২১ সেকেণ্ড সময় করে জাতীয় রেকর্ড ভেঙে দিয়েছেন। অ্যামকাপে তিনি ৫০০ মিটার এবং ১০০০ মিটার স্পিড স্কেটিং দৌড়ে যথাক্রমে রৌপ্য এবং ব্রোঞ্জ জিতেছিলেন। যুক্তরাষ্ট্রে তিনি আন্তর্জাতিক আইস স্পিড স্কেটিং প্রতিযোগিতায় দেশের প্রতিনিধিত্ব করেন। "Shruti Kotwal (IND) - Competition results, statistics and records | Skaters | SpeedSkatingNews"। www.speedskatingnews.info। সংগ্রহের তারিখ ২০২০-০৭-১৩।  "In Conversation with Shruti Kotwal – Let's Be Outdoorsy"। letsbeoutdoorsy.com। সংগ্রহের তারিখ ২০২০-০৭-১৩।  Vishal, Kumar Vishal (২০১৬-০১-২৯)। "Is Lack Of Funding Biggest Hurdle For India's Ace Speed Skater's Internationals' Dream?"। thelogicalindian.com (ইংরেজি ভাষায়)। সংগ্রহের তারিখ ২০২০-০৭-১৩।  "Conquering ice with a fiery spirit: Shruti Kotwal, India's fastest Ice Skater"। Voice of Indian Sports - KreedOn (ইংরেজি ভাষায়)। ২০১৯-১০-১৭। সংগ্রহের তারিখ ২০২০-০৭-১৩।  Team, DNA Web (২০১৪-১১-১৭)। "Indian skater Shruti Kotwal beats own National record time, at Long Track Time Trials in Calgary"। DNA India (ইংরেজি ভাষায়)। সংগ্রহের তারিখ ২০২০-০৭-১৩।  "Shruti Kotwal breaks National Record at the start of season in USA"। সংগ্রহের তারিখ ১৫ মার্চ ২০২৩।  "Pune based Shruti Kotwal, breaking the stereotypes with Ice Speed Skating"। সংগ্রহের তারিখ ১৫ মার্চ ২০২৩।  "Shruti Kotwal to Represent India in Ice Speed Skating Events in US"। সংগ্রহের তারিখ ১৫ মার্চ ২০২৩।
উডুপি রন্ধনশৈলী

উডুপি রন্ধনশৈলী দক্ষিণ ভারতের একটি জনপ্রিয় রন্ধনপ্রণালী। এটি টুলুভা রন্ধনপ্রণালীর অন্তর্ভুক্ত। ভারতের দক্ষিণ-পশ্চিম উপকূলের তুলুনাদু অঞ্চলে অবস্থিত একটি শহর উদুপি থেকে এই রন্ধনশৈলীর নামকরন হয়েছে। উদুপি রন্ধনপ্রণালীতে প্রস্তুত সমস্ত খাবার কঠোরভাবে নিরামিষ। মাধবাচার্য কর্তৃক প্রতিষ্ঠিত উদুপি শ্রী কৃষ্ণ মঠে এর উৎপত্তি। উডুপি কৃষ্ণ মন্দিরে ভগবান কৃষ্ণকে বিভিন্ন ধরণের খাবার দেওয়ার জন্য মাধব ব্রাহ্মণরা বিভিন্ন নিরামিষ পদ তৈরি করেছিলেন যেগুলি থেকে পরে উদুপি রন্ধনশৈলীর উৎপত্তি। তাই, উডুপি রন্ধনশৈলী মাধবা রন্ধনশৈলী নামেও পরিচিত। উডুপি রন্ধনপ্রণালীতে প্রধানত শস্য, মটরশুটি, শাকসবজি এবং ফলমূল থেকে খাবার তৈরি হয়। উডুপি রন্ধনপ্রণালীতে প্রস্তুত খাবার বৈচিত্র্যময়। উদুপি রান্নার একটি বিশেষ বৈশিষ্ট্য হল যে স্থানীয়ভাবে উপলব্ধ উপাদানের ব্যবহার করেই এইসকল সুস্বাদু পদ তৈরী করা হয়। দক্ষিণ ভারতের বিখ্যাত দোসা বা ধোসার উৎপত্তি হল এই উডুপি রন্ধনপ্রনালী। চতুর্মাসা ব্রতের ঐতিহ্য অনুযায়ী একটি নির্দিষ্ট সময় বা ঋতুতে কিছু নির্দিষ্ট খাদ্য উপাদানের উপর বিধিনিষেধ থাকে। এই বিধিনিষেধ অনুসরন করে ভিন্ন ভিন্ন ঋতুতে উদুপি রন্ধনপ্রণালীতে বিভিন্ন ধরনের খাবারের উদ্ভাবন হয়। সাম্বার হল উদুপির একটি জনপ্রিয় পদ যার প্রধান উপাদান হল কুমড়ো এবং লাউ । এটি নারকেল তেল দিয়ে তৈরি একটি ঝোল জাতীয় খাবার। এতে স্বাদের জন্য নারকেল মেশানো হয়।[তথ্যসূত্র প্রয়োজন] পি. থাঙ্কাপ্পন নায়ারের মতে বিখ্যাত ভারতীয় খাবার ডোসার উৎপত্তি উদুপিতে। এছাড়াও সারু নামক একটি মশলাদার মরিচের জল উডুপির আরেকটি অপরিহার্য খাদ্যপদ। এছাড়াও কাঁঠাল, কলোকেসিয়া পাতা, কাঁচা সবুজ কলা, আমের আচার, লাল মরিচ এবং লবণ ইত্যাদিও রান্নায় ব্যবহার হয়। উডুপি রন্ধনপ্রনালীতে প্রস্তুত বেশ কিছু উল্লেখনীয় পদ হল আদাইস (ডাম্পলিংস), আজাদিনাস (শুকনো তরকারি বা ভাজা তরকারি) এবং চাটনি, যার বিশেষত্ব হল যে এটি ঝিঙের চামড়া দিয়ে তৈরি হয়। উদুপি খাবারের প্রত্যেক পদ একটি কলা পাতায় পরিবেশন করা হয়, যা ঐতিহ্যগতভাবে মাটিতে রাখা হয়। খাবারগুলি একটি নির্দিষ্ট ক্রম অনুসারে পরিবেশন করা হয় এবং প্রতিটি পদ কলা পাতার একটি নির্দিষ্ট স্থানে রাখা হয়। সৌজন্য অনুসারে সমস্ত ব্যাক্তিকে একসাথে খাবার খাওয়া শুরু এবং শেষ করতে হয়। একজন ব্যক্তি খাবারের মাঝখানে উঠতে পারে না, যদিও সে তার খাবার খাওয়া শেষ করে ফেলেছে। ভগবান বিষ্ণুর গোবিন্দ নাম উচ্চারন করে খাবারের শুরু ও শেষ করতে হয়। উডুপি রন্ধনশৈলীতে প্রস্তুত কিছু জনপ্রিয় খাবার হল, ধোসা , মসালা ধোসা, নীর ধোসা, ইডলি , ঘাসি, ম্যাঙ্গালোর বাজ্জি বা গোলি বাজে, মশলাযুক্ত দই ভাত, পুলি কোডেল, পেলাক্কাই ইত্যাদি। পুলি কোডেল হল ঐতিহ্যবাহী এবং খাঁটি উদুপি খাবারগুলির মধ্যে একটি যা বিশেষভাবে মন্দিরে উত্সবের ঋতুতে তৈরি করা হয়। গোলি বাজে, বা ম্যাঙ্গালোর বাজি, উডুপি খাবার মসলাযুক্ত দই ভাত মালপুরি, একটি উডুপি মিষ্টি একটি উডুপি রেস্টুরেন্টে ইডলি পরিবেশিত হয়েছে "Udupi"। www.karnataka.com। সংগ্রহের তারিখ ২০০৯-০৯-২৩।  Swami Atmashraddhananda (১৫ ফেব্রুয়ারি ২০২২)। A Pilgrimage To Western Ghats Temples In Karnataka। Ramakrishna Math। পৃষ্ঠা 62।  Nair, P. Thankappan (২০০৪-০১-০১)। South Indians in Kolkatta। Punthi Pustak। পৃষ্ঠা 455। আইএসবিএন 9788186791509।  "Udupi Food Specialties"। udupitourism.com। ২০১৪-১১-০৭ তারিখে মূল থেকে আর্কাইভ করা।
জিরেল জাতি

জিরেল ( নেপালি: जिरेल जाति listen</img> listen) একটি জাতিগত কিরাটি গোষ্ঠী। জনগননার তথ্য অনুসারে নেপালের ৫৯ জন আদিবাসীদের মধ্যে একজন জিরেল জাতির লোক খুজে পাওয়া যায়। জিরেল জাতির লোকেরা নিজেদের জিরপা নামে ডাকতে পছন্দ করে। জিরপা কথার অর্থ হল "চিতাবাঘের মতো মানুষ"। আর শেরপা ( শ্যার-পা ) হল "প্রাচ্যের মানুষ" বা "পূর্বাঞ্চলীয়"। জিরপারা বিশ্বাস করে যে তারা পুরাকালে নেপালের পশ্চিমাঞ্চল থেকে নেপাল, জিরি এবং দোলাখায় এসেছিলেন। জিরি, জায়গাটির নামকরন হয়েছে জিরপা জাতির থেকে। তারা নেপালের কেন্দ্রীয় অঞ্চল দোলখা জেলার জিরি এবং তার পার্শ্ববর্তী গ্রামের আদি বাসিন্দা। তাদের নিজস্ব ভাষা, সংস্কৃতি, রীতিনীতি, আচার-অনুষ্ঠান এবং জীবনধারা রয়েছে। তারা বেশিরভাগই বৌদ্ধ কিন্তু জিরেলদের অনেকেই খ্রিস্টান, ইসলাম এবং হিন্দু ধর্মের মতো অন্যান্য ধর্মকেও অনুসরন করে চলে। তারা ঝাকরি (শামনদের)ও পূজা করে। তাদের আদিবাসী শামানবাদী ধর্মীয় বিশ্বাস ও রীতিনীতি ফোম্বো নামক অনুশীলনকারীদের উপর কেন্দ্রীভূত করে গড়ে উঠেছে। এই ফোম্বোদের সাথে অতিপ্রাকৃত জগতের সরাসরি সম্পর্ক রয়েছে বলে বিশ্বাস করা হয়। তাদের প্রধান পেশা কৃষি ও পশুপালন। সাম্প্রতিক বছরগুলিতে জিরেল জাতির লোকেরা ধীরে ধীরে ব্যবসা, সরকারী চাকরি এবং শিক্ষকতাকেও পেশা হিসাবে গ্রহন করতে শুরু করেছে। জিরেলের অনেকেই ব্রিটিশ গুর্খা আর্মি, ইন্ডিয়ান আর্মি, নেপালি আর্মি এবং পুলিশে রয়েছেন। তারা প্রাথমিকভাবে লিখু, খিমতি, জিরি এবং জিরি শিকরি নদীর পাশে দোলাখা, সিন্ধুপালচক চিতওয়ান এবং ইলাম জেলায় বসতি স্থাপন করেছিলেন। শেরপা এবং মধ্য তিব্বতের উপজাতিদের সাথে জিরেলদের ভাষাগত এবং জাতিগত মিল রয়েছে। জিরেলদের নিজস্ব মাতৃভাষাও রয়েছে যাকে জিরপা কেচা বলা হয়। জিরপা কেচা তিব্বতি ভাষা পরিবারের অন্তর্গত একটি ভাষা। The Splendour of Sikkim Cultures and Traditions of the Ethnic Communities of Sikkim (English ভাষায়)। Cultural Affairs and Heritage Department, Government of Sikkim। ২০১৭। পৃষ্ঠা 101। উদ্ধৃতি শৈলী রক্ষণাবেক্ষণ: অচেনা ভাষা (link)
দিব্য দেশম্

দিব্য দেশম্ (সংস্কৃত: दिव्यदेशम्, তামিল: திவ்ய தேசம்) বা বৈষ্ণব দিব্য দেশম্ হল ১০৮টি বিষ্ণু ও লক্ষ্মী মন্দিরের মধ্যে একটি গুচ্ছ, যা শ্রী বৈষ্ণব ঐতিহ্যের কবি-সাধক আলভারের রচনায় উল্লেখ করা হয়েছে। ১০৮টি মন্দিরের মধ্যে ১০৫টি ভারতে, একটি নেপালে এবং শেষ দুটি পৃথিবীর বাইরে তিরুপ্পাকাটাল এবং বৈকুণ্ঠমে রয়েছে বলে মনে করা হয়। ভারতে, তারা তামিলনাড়ু (৮৪), কেরালা (১১), অন্ধ্র প্রদেশ (২), গুজরাট (১), উত্তর প্রদেশ (৪), এবং উত্তরাখণ্ড (৩) রাজ্যে ছড়িয়ে আছে। মুক্তিনাথ, শালিগ্রাম নেপালের একমাত্র দিব্যা দেশম । ৪,০০০ তামিলের সংকলন নালাইরা দিব্যা প্রবন্ধমে ১২টি আলভারের দ্বারা দিব্যা দেশমদের সম্মান করা হয়। দিব্য দেশমরা হয় টেঙ্কলাই নতুবা ভাদাকালাই উপাসনা পদ্ধতি অনুসরণ করা হয়। সংস্কৃতে দিব্য মানে "ঐশ্বরিক" এবং দেশম্ "রাজত্ব" (মন্দির) নির্দেশ করে। দিব্য দেশম্ ছয়টি অঞ্চলে বিভক্ত: চেরা নাড়ু চোলা নাড়ু পান্ড্য নাড়ু পল্লব নাড়ু ভাদা নাড়ু ভিন্নুলগা দিব্যা দেশম্ চারধাম P.M., Neelakrishnan (এপ্রিল ১৯৯২)। "Sri Divya Desams"। Ancient Science of Life। Coimbatore: Sarva Sastra Maha Vidyalaya। 11 (3): 193–7। পিএমআইডি 22556587। পিএমসি 3336602 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) R.K.K., Rajarajan (২০১৩)। "Historical sequence of the Vaiṣṇava Divyadeśas. Sacred venues of Viṣṇism"। Acta Orientalia। Acta Orientalia, Societates Orientales Daniica Fennica Norvegia Svecia। 74: 37–90। আইএসএসএন 0001-6438। উদ্ধৃতি টেমপ্লেট ইংরেজি প্যারামিটার ব্যবহার করেছে (link) B. S., Chandrababu; S., Ganeshram; C., Bhavani (২০১১)। History of People and Their Environs। Bharathi Puthakalayam। আইএসবিএন 9789380325910। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chari, S. M. Srinivasa (১৯৯৭)। Philosophy and Theistic Mysticism of the Āl̲vārs। Motilal Banarsidass Publishers। আইএসবিএন 9788120813427। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dalal, Roshen (২০১১)। Hinduism: An Alphabetical Guide। Penguin Books India। আইএসবিএন 9780143414216। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Das, Sisir Kumar; Sāhitya Akādemī (২০০৫)। A history of Indian literature, 500-1399: from courtly to the popular। chennai: Sāhitya Akādemī। আইএসবিএন 81-260-2171-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Govindāchārya, Aḷkoṇḍavilli (১৯০২)। The Holy Lives of the Azhvârs: Or, the Drâvida Saints। Mysore: G. T. A. Press। periyazhvar. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ramanujan, Attipat Krishnaswami (২০০৫)। Hymns for the Drowning: Poems for Vishnu। Penguin Books। আইএসবিএন 9780144000104। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rao, P.V.L. Narasimha (২০০৮), Kanchipuram - Land of Legends, Saints & Temples, New Delhi: Readworthy Publications (P) Ltd., আইএসবিএন 978-93-5018-104-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে দিব্য দেশম্ সংক্রান্ত মিডিয়া রয়েছে। 4000 Divya Prabhandam from Project Tamil R.K.K. Rajarajan (2012) Antiquity of the Vaiṣṇava divyakśētras in Pāṇḍinādu. Acta Orientalia, Societates Orientales Danica Fennica Norvegia Svecia, Vol. 73, pp. 59–104. আইএসএসএন 0001-6438 প্রবেশদ্বার:  হিন্দুধর্ম ভারত ইতিহাস
বাল মিঠাই

বাল মিঠাই ( কুমাওনি : बाल मिठाई, বাল মিঠাই ) হল একটি বাদামী চকোলেটের মতো খাদ্যবস্তু, যা রোস্ট করা বা ভুনা করা খোয়া দিয়ে তৈরি করা হয় এবং যার উপর চিনির প্রলেপযুক্ত অল্প ভাজা পোস্ত বীজ দিয়ে তৈরি একপ্রকার সাদা বল -এর প্রলেপ দেওয়া হয়। এটি ভারতের কুমায়ুন অঞ্চলের একটি জনপ্রিয় মিষ্টি। বাল মিঠাই এর উৎপত্তি ভারতের উত্তরাখন্ড রাজ্যের কুমায়ুনে। এটি বিংশ শতাব্দীর গোড়ার দিকে আলমোড়ার লাল বাজার অঞ্চলের স্থানীয় মিঠাই প্রস্তুতকারকদের উদ্ভাবন। পণ্ডিতরা বিশ্বাস করেন যে প্রাথমিকভাবে বাল মিঠাই সূর্য দেবতার প্রধান নৈবেদ্য ছিল। বাল মিঠাই প্রস্তুত করতে খোয়া (বাষ্পীভূত দুধের ক্রিম) ও বেতের চিনি একসাথে মিশিয়ে রাধা হয় যতক্ষণ না এটি গাঢ় বাদামী বর্ণ ধারন করে। 'চকলেট' -এর রঙের সাথে এর প্রচুর সাদৃশ্য দেখা যায়। মিশ্রণটিকে ঠাণ্ডা করার জন্য কিছুক্ষণ রাখা হয়। মিশ্রণটি ঠাণ্ডা ও শক্ত হলে তার থেকে চারকোনা আকৃতির অনেক টুকরো কাটা হয়। টুকড়োগুলির উপর পরে চিনির প্রলেপযুক্ত ভাজা পোস্ত বীজ দিয়ে তৈরি ছোট সাদা বলের প্রলেপ দেওয়া হয়। বাল মিঠাই দীর্ঘদিন ধরে আলমোড়া জেলা এবং কুমায়ুনের পার্শ্ববর্তী জেলাগুলির একটি জনপ্রিয় মিষ্টি। ১৯৯৯ সালের জিওগ্রাফিক্যাল ইন্ডিকেশন অফ গুডস অ্যাক্টের অধীনে স্থানীয় মিষ্টি প্রস্তুতকারকদের বুদ্ধিবৃত্তিক সম্পত্তির অধিকার এবং জিওগ্রাফিক্যাল ইন্ডিকেশন প্রোটেকশন (জিআই প্রোটেকশন) সম্পর্কে সচেতন করার জন্য একটি সাম্প্রতিক পদক্ষেপ নেওয়া হয়েছে, যা তাদের স্থানীয় বিশেষত্ব যেমন বাল মিঠাই এর জন্য ভৌগলিক তকমা পেতে সাহায্য করবে। Pant, Rajshekhar (৪ জানুয়ারি ২০১৬)। "The Sweet Tooth Of Kumaon"। The Citizen। সংগ্রহের তারিখ ২২ জুলাই ২০১৭। [স্থায়ীভাবে অকার্যকর সংযোগ] Cuisines - Recipes ওয়েব্যাক মেশিনে আর্কাইভকৃত ২০০৮-০৪-২৯ তারিখে Official website of Bageshwar district. Almora www.journeymart.com. Intellectual Property Rights Camp on GI Protection for ‘Baal Mithai’ & ‘Singhauri’ WTO-IPR, Bulletin, Govind Ballabh Pant University of Agriculture & Technology, Volume 6– Issue 2: March – April, 2007.
বাংলাদেশ সমবায় একাডেমি

বাংলাদেশ সমবায় একাডেমি সমবায় অধিদপ্তরের অধীনস্থ একটি সরকারি প্রতিষ্ঠান। এটি জাতীয় পর্যায়ের একমাত্র প্রশিক্ষণ প্রতিষ্ঠান। সাধারণত পেশাগত, মৌলিক ও নিরীক্ষা ম্যানুয়েলের মাধ্যমে প্রতিষ্ঠানটি প্রশিক্ষণ প্রদান করে থাকে। ১৯০৪ সালে কো-অপারেটিভ ক্রেডিট সোসাইটিজ অ্যাক্ট প্রণয়নের মাধ্যমে সমবায় আন্দোলনের সূচনা ঘটে। ক্রমশ এর প্রসার বাড়তে থাকায় ১৯৩৬ সালে কলকাতার দমদমে বঙ্গীয় সমবায় প্রশিক্ষণ ইনস্টিটিউট নামে একটি প্রতিষ্ঠান গঠিত হয়। দ্বিতীয় বিশ্বযুদ্ধ চলাকালীন প্রতিষ্ঠানটিকে নওগাঁয় স্থানান্তর করা হয়। দেশভাগের পর ১৯৪৯ সালে এটিকে পুনরায় ঢাকার পূবাইলে নিয়ে আসা হয়। পরবর্তীতে আখতার হামিদ খান কুমিল্লায় বাংলাদেশ পল্লী উন্নয়ন একাডেমী প্রতিষ্ঠা করলে একে আবার কুমিল্লায় স্থানান্তর করা হয় এবং নাম পালটে পূর্ব পাকিস্তান সমবায় একাডেমি রাখা হয়। বাংলাদেশ স্বাধীনের পর ১৯৯৮ সালে এর নাম পরিবর্তন করে বাংলাদেশ সমবায় একাডেমি রাখা হয়। বাংলাদেশ সমবায় একাডেমির অধীনে ১০টি আঞ্চলিক সমবায় ইনস্টিটিউট কাজ করছে। আঞ্চলিক সমবায় ইনস্টিটিউট, ফেনী আঞ্চলিক সমবায় ইনস্টিটিউট, নরসিংদী আঞ্চলিক সমবায় ইনস্টিটিউট, নওগাঁ আঞ্চলিক সমবায় ইনস্টিটিউট, মুক্তাগাছা আঞ্চলিক সমবায় ইনস্টিটিউট, ফরিদপুর আঞ্চলিক সমবায় ইনস্টিটিউট, খুলনা আঞ্চলিক সমবায় ইনস্টিটিউট, কুষ্টিয়া আঞ্চলিক সমবায় ইনস্টিটিউট, মৌলভীবাজার আঞ্চলিক সমবায় ইনস্টিটিউট, রংপুর শের-ই-বাংলা আঞ্চলিক সমবায় ইনস্টিটিউট, বরিশাল স্থানীয় সরকার, পল্লী উন্নয়ন ও সমবায় মন্ত্রণালয় পল্লী উন্নয়ন ও সমবায় বিভাগ সমবায় অধিদপ্তর "পরিক্রমা, বাংলাদেশ সমবায় একাডেমি"। bca.portal.gov.bd। সংগ্রহের তারিখ ২০২৩-০১-০২।  "কো-অপারেটিভ ক্রেডিট সোসাইটিজ অ্যাক্ট" (পিডিএফ)। coop.gov.bd। সংগ্রহের তারিখ ২০২৩-০১-০২।  "ইতিহাস, বাংলাদেশ সমবায় একাডেমি"। bca.portal.gov.bd। সংগ্রহের তারিখ ২০২৩-০১-০২।  "প্রতিষ্ঠানসমূহ, বাংলাদেশ সমবায় একাডেমি" (পিডিএফ)। bca.portal.gov.bd। সংগ্রহের তারিখ ২০২৩-০১-০২।
ইতালিতে নারীবাদ

ইতালিতে নারীবাদ ত্রয়োদশ শতকের শেষের দিকে ইতালীয় নবজাগরণের সময় উদ্ভব হয়েছিল। ইতালীয় লেখক যেমন ক্রিস্টিন ডি পিজান, মোডারতা ফন্টে, লুক্রেজিয়া মারিনেলা ও অন্যান্যরা লিঙ্গ সমতার পিছনে তাত্ত্বিক ধারণা তৈরি করেছিল। ফ্রান্স ও যুক্তরাজ্যের নারীবাদী আন্দোলনের বিপরীতে ইতালির প্রাথমিক নারী অধিকারের সমর্থকরা নারী শিক্ষা ও সামাজিক অবস্থার উন্নতির ওপর জোর দেন। বিংশ শতাব্দীর প্রথমার্ধে বেনিতো মুসোলিনির ফ্যাসিবাদী সরকারের অধীনে ইতালীয় নারীবাদ একটি বিপর্যয়ের সম্মুখীন হয়েছিল, ফ্যাসিবাদী মতাদর্শ নারীর কর্তব্য হিসাবে প্রজননকে নির্দেশ দেয়। যুদ্ধ-পরবর্তী সময়ে ১৯৭০-এর দশকে বিবাহবিচ্ছেদ ও গর্ভপাতের মতো বিষয় নিয়ে জনসাধারণের সক্রিয়তার সাথে নারীবাদী আন্দোলন বেড়ে যায়। ইতালীয় নারীবাদ সম্প্রতি আরও বিশিষ্ট হয়ে উঠেছে, বিশেষ করে প্রাক্তন প্রধানমন্ত্রী সিলভিও বেরলুসকোনির প্রশাসনের সময় জাতীয় টেলিভিশন অনুষ্ঠান ও রাজনীতিতে নারীদের আপত্তিকর বিরোধিতা করার দিকে মনোনিবেশ করে। রেনেসাঁ চিন্তাবিদরা নিয়মিতভাবে মধ্যযুগ ও এর আগে থেকে প্রচলিত চিন্তাকে চ্যালেঞ্জ করেছেন। মানবতাবাদ রাজনীতি, বিজ্ঞান, কলা, শিক্ষা এবং অন্যান্য ক্ষেত্রে দেখার নতুন উপায় হয়ে উঠেছে। মানবতাবাদ মধ্যযুগীয় খ্রিস্টান ধারণাকে একটি শ্রেণীবদ্ধ সামাজিক শৃঙ্খলার দিকে ঠেলে দেয় যা নিয়মিত নাগরিকদের পাদরিদের সদস্যদের তুলনায় একটি অধীনস্থ অবস্থানে রাখে। রেনেসাঁর মানুষটি ছিল অনুকরণের আদর্শ। যদিও রেনেসাঁর মানবতাবাদীরা বেশিরভাগ ক্ষেত্রে "নারীবাদ বিরোধী" ছিল, অল্প সংখ্যক শিক্ষিত নারী ছিল যারা এই অনুমানকে চ্যালেঞ্জ করার প্রেরণা পেয়েছিল যে নারীদের পুরুষের বশ্যতা বজায় রাখা উচিত। Ross, Sarah Gwyneth (২০০৯)। The Birth of Feminism: Woman As Intellect in Renaissance Italy and England। Harvard University Press। আইএসবিএন 9780674034549। ২০১৬-০৫-১১ তারিখে মূল থেকে আর্কাইভ করা। সংগ্রহের তারিখ ২০১৫-১২-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pucacco, Eloisa Morra (নভেম্বর ১৬, ২০১০)। "Combating Berlusconi's Vision of Women: Italian Feminism 2.0"। The WIP। ১৬ মে ২০১২ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রজাতন্ত্রী আয়ারল্যান্ডে নারীবাদ

আয়ারল্যান্ডে নারীবাদ বর্তমান আয়ারল্যান্ডে নারীদের আইনি ও সামাজিক অবস্থান গঠনে একটি প্রধান ভূমিকা পালন করেছে। ২০ শতকের দ্বিতীয় ভাগে বিশেষ করে ১৯৭০-এর দশকে নারীর ভূমিকা অনেক আইনি পরিবর্তন দ্বারা প্রভাবিত হয়েছে। নারীরা ১৯১৬ সালের ইস্টার রাইজিং-এ সক্রিয়ভাবে অংশগ্রহণ করেছিল, ১৭৯৮ সালের বিদ্রোহের পর থেকে আয়ারল্যান্ডের সবচেয়ে উল্লেখযোগ্য বিদ্রোহ ও আইরিশ বিপ্লবী সময়ের প্রথম সশস্ত্র পদক্ষেপ। হানা শেহি স্কেফিংটন ভোটাধিকার কর্মী ১৯১৭ সালে একটি বক্তৃতা সফরের সময় শ্রোতাদের বলেছিলেন যে "আমার জানামতে ইতিহাসে এটাই একমাত্র দৃষ্টান্ত যেটিতে যখন স্বাধীনতার জন্য লড়াই করা পুরুষরা স্বেচ্ছায় নারীদের অন্তর্ভুক্ত করেছিল।" আনুমানিক ৩০০ জন মহিলা পরবর্তী আইরিশ স্বাধীনতা যুদ্ধে অংশ নিয়েছিলেন, যাদের মধ্যে অনেকেই ছিলেন আইরিশ প্রজাতন্ত্রী আধাসামরিক গোষ্ঠী কুমান না এমবানের সদস্য। ২০১৬ সালের রাইজিং স্মরণের আগে বেশ কয়েকজন ঐতিহাসিক নারীদের ভূমিকা সম্পর্কে সচেতনতা বাড়ানোর জন্য কাজ করেছেন। মেরি ম্যাকঅলিফ ও লিজ গিলিসের উই ওয়েয়ার দিয়ার - ৭৭ উইমেন অফ দ্য ইস্টার রাইজিং বইটিতে ৭৭ জন নারীর গল্প নথিভুক্ত করেছিল যারা বিদ্রোহে অংশ নেওয়ার কারণে জেলে গিয়েছিল। তারা সাধারণত কর্মী ছিল যারা বিভিন্ন উপায়ে সামাজিক ন্যায়বিচার ও সমতার জন্য লড়াই করেছিল: ভূমি সংস্কার, শ্রম সংগঠন ও নারীদের ভোটাধিকার। ১৯১৮ সাল থেকে যুক্তরাজ্যের বাকি অংশের সাথে আয়ারল্যান্ডের নারীরা সম্পত্তির যোগ্যতার সাথে বা বিশ্ববিদ্যালয়ের নির্বাচনী এলাকায় ৩০ বছর বয়সে ভোট দিতে পারতো, অন্যদিকে পুরুষরা ২১ বছর বয়সে কোনো যোগ্যতা ছাড়াই ভোট দিতে পারতো। ১৯২২ সালে বিভাজন থেকে আইরিশ ফ্রি স্টেট পুরুষ ও নারীদের সমান ভোটাধিকার দেয়। The Sisterhood of the Easter Rising March 16, 2016 McCoole, Sinead। "Women of 1916"। Irish Times। সংগ্রহের তারিখ ২৫ জানুয়ারি ২০১৮।  "Cumann na mBan and the Irish Revolution" ওয়েব্যাক মেশিনে আর্কাইভকৃত ২০১৬-১২-২০ তারিখে Press release, Collins Press
জাপানে নারীবাদ

জাপানে নারীবাদ প্রাচীনকালের নারী অধিকার আন্দোলনের মাধ্যমে সূচনা হয়। ১৮৬৮ সালে মেইজি পুনর্গঠনের সময় পশ্চিমা চিন্তাভাবনা জাপানে আনার পর আন্দোলনটি গতি পেতে শুরু করে। জাপানি নারীবাদ পশ্চিমা নারীবাদ থেকে পৃথক এই অর্থে যে স্বতন্ত্র স্বায়ত্তশাসনের উপর কম জোর দেওয়া হয়। উনিশ শতকের শেষের দিকে, জাপানি মহিলারা ঐতিহ্যগত পিতৃতান্ত্রিক ব্যবস্থার দ্বারা আবদ্ধ ছিল যেখানে পরিবারের জ্যৈষ্ঠ পুরুষ সদস্যরা পরিবারে তাদের কর্তৃত্ব বজায় রাখতেন। মেইজি পুনর্গঠনের মাধ্যমে আনীত সংস্কারের পর জাপানি সমাজে নারীর মর্যাদাও ধারাবাহিক পরিবর্তনের মধ্য দিয়ে যায়। নারীদের পাচার সীমাবদ্ধ ছিল, নারীদের বিবাহবিচ্ছেদের অনুরোধ করার অনুমতি দেওয়া হয়েছিল এবং ছেলে ও মেয়ে উভয়কেই প্রাথমিক শিক্ষা গ্রহণ করতে হয়েছিল। দ্বিতীয় বিশ্বযুদ্ধের পর নারীদের অবস্থার আরও পরিবর্তন ঘটেছিল। নারীরা ভোট দেওয়ার অধিকার পেয়েছে এবং ১৯৪৬ সালে প্রণীত নতুন সংবিধানের একটি অংশ লিঙ্গ সমতা নিশ্চিত করার জন্য নিবেদিত ছিল। ১৯৭০ সালে ভিয়েতনাম যুদ্ধ বিরোধী আন্দোলনের পরিপ্রেক্ষিতে ১৯৬০-এর দশকের শেষের দিকে নতুন বামপন্থী ও মৌলবাদী শিক্ষার্থী আন্দোলন থেকে জাপানে উমান রিবু (মহিলা লিব) নামে একটি নতুন নারী মুক্তি আন্দোলন আবির্ভূত হয়। এই আন্দোলন মার্কিন যুক্তরাষ্ট্র ও অন্যান্য জায়গায় মৌলবাদী নারীবাদী আন্দোলনের সাথে সামঞ্জস্যপূর্ণ ছিল, যা ১৯৭০-এর দশকে ও এর পরেও নারীবাদী সক্রিয়তার পুনরুত্থানকে অনুপ্রাণিত করেছিল। কর্মীরা সমাজের রাজনৈতিক-অর্থনৈতিক ব্যবস্থা ও সংস্কৃতির মৌলিক পরিবর্তনের জন্য যুক্তি দেখিয়ে আধুনিক জাপানের পুরুষ-শাসিত প্রকৃতির একটি ব্যাপক সমালোচনা করে। Molony, Barbara (Nov. 2000). "Women's Rights, Feminism, and Suffragism in Japan, 1870–1925". The Pacific Historical Review, Vol. 69, No. 4: "Woman Suffrage: The View from the Pacific". ডিওআই:10.2307/3641228. জেস্টোর 3641228. p. 640. Buckley, Sandra. Broken Silences: Voices of Japanese Feminism. University of California Press, 1997. p. 63. Yuji Iwasawa. International Law, Human Rights, and Japanese Law. p. 205. Yuji Iwasawa. International Law, Human Rights, and Japanese Law. pp. 205–206.
নগাঁও মহিলা কলেজ

নওগং গার্লস কলেজ, আসামের নওগং- এ অবস্থিত একটি সাধারণ মহিলা ডিগ্রি কলেজ। কলেজটি গৌহাটি বিশ্ববিদ্যালয়ের অধিভুক্ত। অংক পরিসংখ্যান অসমীয়া ইংরেজি সংস্কৃত ইতিহাস শিক্ষা অর্থনীতি রাজনীতি হিন্দি ভূগোল "Affiliated College of Gauhati University"। ৬ জুন ২০১৭ তারিখে মূল থেকে আর্কাইভ করা।
লাতিন আমেরিকায় নারীবাদ

লাতিন আমেরিকায় নারীবাদ ১৮০০-এর দশক থেকে শুরু হয়। সেই সময়কালে অনেক গুরুত্বপূর্ণ নারী আইনজীবী ছিল, যেমন জুয়ানা ম্যানুয়েলা গোরিতি, যিনি একজন কবি ও লেখিকা নারীমুক্তির জন্য তার লেখার জন্য বিখ্যাত। লাতিনো নারীবাদী তত্ত্বটি একটি মোটামুটি নতুন গঠন যা নারীবাদের প্রাথমিক পর্যায় থেকে উদ্ভুত। লাতিন আমেরিকান নারীবাদ হল লাতিন আমেরিকান নারীদের জন্য সমান রাজনৈতিক, অর্থনৈতিক, সাংস্কৃতিক, ব্যক্তিগত ও সামাজিক অধিকার সংজ্ঞায়িত, প্রতিষ্ঠা এবং অর্জনের লক্ষ্যে আন্দোলনের একটি সংগ্রহ। এর মধ্যে রয়েছে শিক্ষা ও কর্মসংস্থানে নারীদের জন্য সমান সুযোগ প্রতিষ্ঠা করা। যারা নারীর অধিকার ও সমতার পক্ষে বা সমর্থন করে নারীবাদের চর্চা করে তারাই হল নারীবাদী। লাতিন আমেরিকান নারীবাদ উপনিবেশবাদ, ক্রীতদাসদের পরিবহন ও পরাধীনতা এবং স্থানীয় জনগণের সাথে দুর্ব্যবহারের প্রেক্ষাপটে বিদ্যমান। ল্যাটিন আমেরিকান নারীবাদের উৎপত্তি ১৯৬০ ও ১৯৭০ এর দশকের সামাজিক আন্দোলনে খুঁজে পাওয়া যায়, যেখানে এটি নারী মুক্তি আন্দোলনকে অন্তর্ভুক্ত করে, কিন্তু লিখিত নথিভুক্ত হওয়ার আগে পূর্বের নারীবাদী ধারণাগুলি প্রসারিত হয়েছিল। লাতিন আমেরিকা ও ক্যারিবীয় এর বিভিন্ন অঞ্চলের সাথে নারীবাদের সংজ্ঞা বিভিন্ন গোষ্ঠীর মধ্যে পরিবর্তিত হয় যেথায় সাংস্কৃতিক, রাজনৈতিক ও সামাজিক সম্পৃক্ততা রয়েছে। লাতিন আমেরিকান নারীবাদ আন্দোলনের উত্থান পাঁচটি মূল কারণের জন্য অবদান রেখেছিল। বলা হয়ে থাকে যে ১৮০০-এর দশকে ইকুয়েডরের ম্যানুয়েলা সায়েঞ্জ এবং আর্জেন্টিনার জুয়ানা ম্যানুয়েলা গরিতি নামে দুই নারীকে নিয়ে ল্যাটিন আমেরিকান নারীবাদের বিপ্লবের সূচনা হয়েছিল। Hawkesworth, M.E. (২০০৬)। Globalization and Feminist Activism. Rowman & Littlefield। পৃষ্ঠা 25–27।  Beasley, Chris (১৯৯৯)। What is Feminism?। New York: Sage.। পৃষ্ঠা 3–11।  Hooks, Bell (২০০০)। Feminism is for Everybody: Passionate Politics। Pluto Press। আইএসবিএন 9780745317335।  "Conquest and Colonization"। The Women of Colonial Latin America। Cambridge University Press। ২০০০-০৫-১৮। পৃষ্ঠা 32–51। আইএসবিএন 978-0-521-47052-0। ডিওআই:10.1017/cbo9780511840074.004।  [১], Rivera Berruz, S. (2018, December 12). Latin American Feminism. Retrieved from https://plato.stanford.edu/entries/feminism-latin-america/ .
শুভাঙ্গী কুলকার্নি

শুভাঙ্গী কুলকার্নি (জন্ম ১৯শে জুলাই ১৯৫৯) হলেন একজন প্রাক্তন ভারতীয় ক্রিকেটার এবং ক্রিকেটের ক্ষেত্রে অন্যতম সফল প্রশাসক। তিনি ১৯৮৫ সালে ভারতের সর্বোচ্চ ক্রীড়া সম্মান, অর্জুন পুরস্কার পান। ২০০৬ সালে যখন ভারতীয় মহিলা ক্রিকেট সংস্থা (ডব্লিউসিএআই) ভারতীয় ক্রিকেট নিয়ন্ত্রণ বোর্ডের (বিসিসিআই) সঙ্গে একীভূত হয়, তখন তিনি ডব্লিউসিএআই এর সচিব ছিলেন। তিনি একজন লেগ-স্পিনার এবং একজন কার্যকরী শেষের দিকের ব্যাটার ছিলেন। তিনি মহিলাদের ঘরোয়া ক্রিকেটে মহারাষ্ট্র মহিলা ক্রিকেট দলের প্রতিনিধিত্ব করেছিলেন। ১৯৭৬ সালে ওয়েস্ট ইন্ডিজ মহিলা ক্রিকেট দলের বিরুদ্ধে ভারতীয় মহিলা ক্রিকেট দলের প্রথম মহিলা ক্রিকেট সিরিজে তাঁর আন্তর্জাতিক অভিষেক হয়েছিল। তিনি বোলিং করে প্রথম ইনিংসে পাঁচ উইকেট লাভ করেন। তাঁর খেলোয়াড় জীবনে খেলা উনিশটি টেস্টে, আরও চারবার তিনি এই কৃতিত্বের পুনরাবৃত্তি করেছেন। শুভাঙ্গী কুলকার্নি ৫টি আন্তর্জাতিক সফরে ২৭টি ওডিআই খেলেছেন: ১৯৭৮ মহিলা ক্রিকেট বিশ্বকাপ (২টি ম্যাচ) ১৯৮২ মহিলা ক্রিকেট বিশ্বকাপ (১২টি ম্যাচ) ১৯৮৩ / ৮৪ ভারতে অস্ট্রেলিয়া মহিলা দলের খেলা (৪টি ম্যাচ) ১৯৮৪ / ৮৫ ভারতে নিউজিল্যান্ড মহিলা দলের খেলা (৬টি ম্যাচ) ১৯৮৬ ভারতের মহিলা দল ইংল্যান্ডে (৩টি ম্যাচ) কুলকার্নি তিনটি টেস্ট ম্যাচে (একটি ইংল্যান্ডের বিরুদ্ধে এবং দুটি অস্ট্রেলিয়ার বিরুদ্ধে) এবং তার পাশাপাশি ইংল্যান্ডের বিরুদ্ধে একটি ওডিআই ম্যাচে ভারতের নেতৃত্ব দেন। ১৯৯১ সালে টেস্ট ক্রিকেট থেকে অবসর নেওয়ার পর, তিনি একজন ক্রিকেট প্রশাসক হয়েছিলেন এবং ২০০৬ সালে যখন ডব্লিউসিএআই সংস্থা বিসিসিআই- তে একীভূত হয় তখন তিনি ডব্লিউসিএআই-এর সচিব ছিলেন। বর্তমানে, তিনি এশিয়ান ক্রিকেট কাউন্সিলের প্রতিনিধিত্বকারী আইসিসি মহিলা ক্রিকেট কমিটির অংশ। "Indian women's board optimistic despite delay"। Cricinfo। ২০০৫-০৬-০৭। সংগ্রহের তারিখ ২০০৭-০৫-২৪।  "Committee formed to discuss contract with players"। Rediff। ২০০৭-০৫-০৭। সংগ্রহের তারিখ ২০০৭-০৫-২৪।  "Scorecard - India Women v West Indies Women, West Indies Women in India 1976/77 (1st Test)"। Cricketarchive.com। সংগ্রহের তারিখ ২০০৭-০৫-২৪।  "Shubhangi Kukarni - List of Test matches"। Cricketarchive.com। সংগ্রহের তারিখ ২০০৭-০৫-২৪।  "Shubhangi Kukarni - List of ODI matches"। Cricketarchive.com। ১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৫-২৪।  "ICC WOMEN'S COMMITTEE"। ৩০ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০২৩।  টেমপ্লেট:ভারত স্কোয়াড ১৯৭৮ মহিলা ক্রিকেট বিশ্বকাপটেমপ্লেট:ভারত স্কোয়াড ১৯৮২ মহিলা ক্রিকেট বিশ্বকাপ